**RÁMCOVÁ DOHODA**

**(**ďalej len „dohoda“**)**

uzavretá v súlade s ustanovením § 269 ods.2 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“)

uzatvorená medzi nasledovnými zmluvnými stranami

**Článok 1**

**Objednávateľ:** **MESTO TRNAVA**

sídlo: Hlavná ulica 1, 917 71 Trnava

štatutárny orgán: JUDr. Peter Bročka, LL.M, primátor

IČO: 00 313 114

DIČ: 2021175728

Bankové spojenie: VÚB Trnava

Číslo účtu: SK59 0200 0000 0000 2692 5212

(ďalej len „ objednávateľ“)

**Poskytovateľ:**

sídlo:

štatutárny zástupca

IČO:

DIČ:

Bankové spojenie

Číslo účtu:

e-mail:

(ďalej len „poskytovateľ“, a spolu s „objednávateľom“ ďalej len „zmluvné strany“)

**Článok 2**

* 1. Zmluvné strany uzatvárajú túto Rámcovú dohodu v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) na predmet zákazky „Oprava a údržba zariadenia na zhodnocovanie odpadov“, ktorej úspešným uchádzačom sa stal poskytovateľ.
	2. Zmluvné strany vyhlasujú, že sú si vedomé právnej úpravy podľa § 2 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a pri plnení tejto zmluvy neprekročia zákonom stanovené finančné limity.
	3. Východiskovými podkladmi pre uzatvorenie tejto rámcovej dohody sú:
	4. Výzva na predloženie ponuky zo dňa ..2018
	5. Krycí list ponuky
	6. Súťažné podklady na vypracovanie ponuky predmetu zákazky (Ďalej len „Súťažné podklady“)
	7. Cena za poskytnuté služby:

|  |  |  |  |  |
| --- | --- | --- | --- | --- |
| **Pravidelné servisné výkony****Vrátane dopravy** | Počet hod. za mesiac | Cena bez DPH | DPH | Cena s DPH (celkom) |
| Kontrola a výmena olejov | 2 hod |  |  |  |
| Kontrola nastavenia linky a úprava nastavenia | 2 hod |  |  |  |
| Kontrola a prípadná oprava programu riadiacej linky | 2 hod |  |  |  |
| Kontrola dielov na zariadení | 2 hod |  |  |  |
| Kontrola ložísk a mazacích segmentov + údržba | 2 hod |  |  |  |
|  |
| **Nepravidelné servisné výkony****Vrátane dopravy** | 1 dodávka | Cena bez DPH | DPH | Cena s DPH (celkom) |
| Dodanie 52 ks nožov a protinožov – terminátor (vrátane demontáže a montáže) |  |  |  |  |
| Dodanie 60 ks nožov – rasor rotor (vrátane demontáže a montáže) |  |  |  |  |
| Dodanie 3 ks protinožov – rasor (vrátane demontáže a montáže) |  |  |  |  |
| Dodanie pancierovej časti (vrátane demontáže a montáže) |  |  |  |  |
| Dodanie triediacich sietí z oteruvzdorných materiálov (1 ks) |  |  |  |  |
| Dodanie záchytných sietí (1 ks) |  |  |  |  |
| **Spolu** |  |  |  |  |

* 1. Maximálna finančná výška objemu vykonaných služieb: **226 012,80** **eur s DPH**

**Článok 3**

* 1. V zmysle Súťažných podkladov spravuje objednávateľ zariadenie na zhodnocovanie odpadov umiestnené v areáli skládky komunálneho odpadu na Zavarskej ceste v Trnave (ďalej len „zariadenie“). Predmetom tejto dohody je servis zariadenia a poskytovanie služieb podľa tejto dohody, vrátane dodávky kľúčových náhradných dielov a súčastí zariadenia, vrátane demontáže nefunkčných dielov, ich ekologickej likvidácie a montáže nových dielov.
	2. Zmluvné strany sa dohodli, že jednotlivé zákazky podľa ustanovení tejto rámcovej dohody sa budú zadávať na základe ustanovení tejto rámcovej dohody a realizovať v rozsahu a spôsobom určeným v zadaní služieb. Zadanie služieb je možné vykonať elektronicky, alebo telefonicky.
	3. Kvalitatívne ukazovatele:

V rámci plnenia tejto dohody poskytovateľ vykoná servis podľa platných právnych noriem, dodá náhradné diely, ktoré sú nové.

* 1. Poskytovateľ je povinný:
1. dodať či poskytnúť plnenie, ktoré spĺňa okrem špecifikácií tiež všetky požiadavky príslušných právnych predpisov a platných technických noriem záväzných pre takéto plnenie a týkajúcich sa jeho uvádzania na trh,
2. spĺňať všetky kvalifikačné, odborné, technické a iné predpoklady, mať predpísané povolenia a skúšky a spĺňať akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie plnenia a realizovať plnenie len prostredníctvom osôb spĺňajúcich všetky predmetné požiadavky pre poskytovanie plnenia,
3. pri poskytovaní či dodávke plnenia dodržiavať bezpečnostné, technické a iné prevádzkové predpisy a smernice objednávateľa, prípadne iné vnútorné predpisy, s ktorými ho objednávateľ riadne a včas preukázateľne oboznámil,
4. plnenie pred dodaním podrobiť všetkým povinným technickým, funkčným či iným skúškam a/alebo certifikácii, ak je vyžadovaná v súlade so špecifikáciou alebo príslušnými všeobecne záväznými právnymi predpismi alebo príslušnými technickými normami,
5. plnenie náležite zabezpečiť obvyklým spôsobom tak, aby nedošlo k jeho poškodeniu, strate alebo zničeniu a aby bola zabezpečená jeho ochrana až do momentu prevzatia plnenia objednávateľom v dohodnutom mieste dodania plnenia,
6. dodať objednávateľovi spolu s plnením všetky doklady a dokumenty týkajúce sa plnenia, ktoré sú nevyhnutné pre jeho riadnu montáž, inštaláciu, uvedenie do prevádzky, používanie, či údržbu, ak taká potreba vyplýva z povahy plnenia či dohodnutej špecifikácie,
7. vykonať v súlade so špecifikáciami a zmluvnou špecifikáciou tiež montáž, inštaláciu, nastavenie či oživenie plnenia,
8. poskytnúť služby objednávateľovi s náležitou odbornou starostlivosťou, na svoje náklady a na svoje nebezpečenstvo, v dohodnutom čase a mieste plnenia, a v súlade s pokynmi objednávateľa.
9. Informovať objednávateľa o realizovaných akciách a mimoriadnych zľavách na služby podľa tejto dohody a poskytnúť služby za tieto akciové alebo mimoriadne ceny. Poskytnutie takejto služby za akciovú alebo mimoriadne zľavnenú cenu sa nepovažuje za zmenu dohody.
	1. Objednávateľ je:
10. povinný poskytnúť poskytovateľovi za účelom riadneho dodania či poskytnutia plnenia v potrebnej dobe nevyhnutnú súčinnosť. Súčinnosťou objednávateľa sa nerozumie plnenie alebo suplovanie povinností poskytovateľa vyplývajúcich z tejto dohody či príslušných všeobecne záväzných právnych predpisov,
11. povinný včas a preukázateľne informovať poskytovateľa o všetkých bezpečnostných, technických a iných prevádzkových predpisoch a smerniciach objednávateľa, ktoré objednávateľ požaduje od poskytovateľa dodržať.

**Článok 4**

* 1. Táto rámcová dohoda sa uzatvára na dobu určitú, a to na 24 mesiacov od nadobudnutia účinnosti tejto zmluvy alebo do vyčerpania sumy podľa bodu 2.5, podľa toho, čo nastane skôr.

**Článok 5**

5.1. Objednávateľ nie je povinný realizovať predpokladané množstvo jednotlivých činností v množstve a rozsahu tvoriaceho predmet plnenia rámcovej dohody, ani predpokladaný finančný objem na predmet zákazky. Celkové množstvo činností predmetu plnenia rámcovej dohody bude závisieť od finančných možností a konečných potrieb objednávateľa.

5.2. Pri fakturácii vykonaných služieb je poskytovateľ povinný predložiť súpis vykonaných prác, ktorý bude tvoriť prílohu faktúry. V súpise vykonaných prác budú rozpísané jednotlivé výkony, množstvá a ceny za použitý materiál, ktoré budú korešpondovať s bodom 2.4 tejto dohody.

**Článok 6**

* 1. Zmluvné strany vyhlasujú a zaväzujú sa, že za účelom plnenia tejto rámcovej dohody:
		1. sa budú riadiť ustanoveniami tejto rámcovej dohody a jednotlivými zadaniami
		2. sa dohodnú vopred na obsahu príslušných zadaní služieb
		3. v prípade opráv sa zadanie vystaví na základe vypracovanej cenovej kalkulácie opravy, ktoré poskytovateľ predloží objednávateľovi,
		4. v kalkulácii budú uvedené okrem samotných výkonov aj materiály použité pri oprave.
	2. Zmluvné strany sa dohodli, že jednotlivé zákazky podľa ustanovení tejto rámcovej dohody sa budú zadávať na základe ustanovení tejto dohody a realizovať v rozsahu a spôsobom uvedeným v jednotlivých zadaniach.
	3. Poskytovateľ je povinný všetky služby a práce vyplývajúce z tejto dohody a jednotlivých zadaní vykonávať riadne, samostatne, odborne, bez nutnosti podrobného usmerňovania zo strany objednávateľa. Pritom je povinný dodržiavať pokyny objednávateľa v súlade s jeho záujmami. Poskytovateľ poskytuje služby pre objednávateľa na vlastné náklady a vlastné riziko.
	4. Poskytovateľ sa zaväzuje a ručí za to, že pri realizácii služieb a prác nepoužije žiadny materiál, o ktorom je v dobe jeho použitia známe, že je škodlivý a nevhodný na použitie. Pokiaľ poskytovateľ túto povinnosť poruší, nesie všetku zodpovednosť za škody a iné dôsledky s tým spojené.
	5. Poskytovateľ je povinný poskytnúť súčinnosť pri výkone služieb, ak si to ich povaha vyžaduje.

**Článok 7**

* 1. Prípadné vady a nedorobky sa vhodným spôsobom zadokumentujú napr. zápisom v pracovnom denníku, fotograficky a pod.
	2. Poskytovateľ je povinný viesť po celú dobu platnosti tejto dohody pracovný denník. V ňom uvedie záznamy o mieste, čase a rozsahu plnenia, ktoré vykonáva pre objednávateľa. Je povinný doň zapisovať všetky skutočnosti majúce vplyv na plnenie dohody.
	3. Denník bude slúžiť ako doklad prvotnej evidencie plnenia dohody, preberania a hodnotenia plnenia, zápisov o neplnení dohody.
	4. Zápisy do denníka čitateľne zapisuje poskytovateľ alebo ním poverený pracovník. Okrem toho môže do denníka uvádzať zápisy iba poverený zamestnanec objednávateľa. Poskytovateľ je povinný rešpektovať pokyny uvedené objednávateľom v pracovnom denníku čo do rozsahu, kvality aj časového vymedzenia uskutočnenia služby alebo práce, ktoré nie sú v rozpore so zmluvnými dojednaniami. Poverený zamestnanec objednávateľa svojim súhlasným vyjadrením preberie vykázané služby a práce.
	5. Pracovný denník zabezpečí poskytovateľ.
	6. Poskytovateľ bude povinný kedykoľvek na vyzvanie objednávateľa predkladať k podpisu poverenému zamestnancovi objednávateľa záznamy v pracovnom denníku. Poverený zamestnanec svojím podpisom preberie vykázané práce, ktoré poskytovateľ riadne vykonal. Podpisom potvrdené prevzatie vykonaných prác bude podkladom pre fakturáciu.
	7. Objednávateľ má právo priamo v teréne prostredníctvom svojho zamestnanca povereného preberaním plnenia vykonávať priebežnú kontrolu vykonávania plnenia poskytovateľom a konzultovať postup a kvalitu plnenia.

**Článok 8**

* 1. Objednávateľ nie je povinný prevziať plnenie, ktoré vykazuje vady a nedorobky. V prípade neprevzatia takýchto plnení objednávateľ písomne vyzve k odstráneniu vád a nedorobkov s uvedením termínu ich odstránenia. Ak tento termín nebude dodržaný, uplatní objednávateľ zmluvnú pokutu podľa ods. 8.4. tohto článku. Uplatnením a zaplatením zmluvnej sankcie povinnosť poskytovateľa plniť riadne predmet dohody a odstrániť vady a nedorobky nezaniká.
	2. Ak pôjde o skryté vady plnenia, ktoré nebudú zrejmé pri preberaní objednávateľ je povinný vady písomne reklamovať u poskytovateľa bez zbytočného odkladu po ich zistení. V reklamácii musia byť vady popísané a uvedené, ako sa prejavujú. Ďalej v reklamácii objednávateľ môže uviesť svoje požiadavky, akým spôsobom a v akom termíne požaduje vadu odstrániť. V prípade nevybavenia oprávnenej reklamácie, môže objednávateľ uplatniť voči poskytovateľovi zmluvnú pokutu podľa ods. 8.4. tohto článku.
	3. Poskytovateľ je povinný nastúpiť k odstráneniu vady zistenej pri preberaní plnenia aj reklamovanej vady do päť dní, po písomnej výzve alebo po obdržaní reklamácie a to i v tom prípade, že reklamáciu neuznáva, okrem toho prípadu, že objednávateľ na základe zdôvodnenia poskytovateľa od uplatnenia reklamácie ustúpi písomným oznámením.
	4. Zmluvné strany sa dohodli, že v prípade, že poskytovateľ si nebude riadne plniť povinnosti podľa tejto dohody, objednávateľ má právo si uplatniť zmluvnú pokutu vo výške 10% z fakturovanej čiastky bez DPH za každé jednotlivé porušenie zmluvných podmienok. Objednávateľ si bude zmluvnú pokutu u poskytovateľa uplatňovať písomne. V tomto písomnom uplatnení objednávateľ špecifikuje dôvod a výpočet zmluvnej pokuty.
	5. Poskytovateľ zodpovedá za akékoľvek škody spôsobené pri realizácii predmetu tejto zmluvy, ktoré vznikli jeho činnosťou.
	6. Poskytovateľ poskytuje na dodaný materiál a prácu záruku v trvaní 24 mesiacov od ich poskytnutia.

**Článok 9**

* 1. Predmet plnenia bude uhrádzaný bezhotovostným prevodom na základe faktúry. Fakturácia bude vykonávaná 1x mesačne, vždy do siedmeho dňa v nasledujúcom mesiaci. K faktúre bude priložený písomný súpis skutočne vykonaného plnenia potvrdený objednávateľom. V súpise skutočne vykonaných služieb budú rozpísané jednotlivé výkony, množstvá, jednotkové ceny a celková cena bez DPH a s DPH.
	2. Faktúra musí mať náležitosti daňového dokladu. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 14-dňová lehota splatnosti faktúry plynúť po doručení opravenej alebo doplnenej faktúry.
	3. Splatnosť faktúry bude do 14 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu poskytovateľa.
	4. V prípade nevykonania alebo nekvalitného alebo neskorého vykonania prác bude mesačná čiastka krátená podľa článku 8 ods. 8.4.
	5. V prípade, ak zo strany objednávateľa prišlo k uplatneniu zmluvnej pokuty v zmysle ods. článku 8 ods. 5., poskytovateľ je povinný doručiť objednávateľovi faktúru zníženú o príslušnú sumu.
	6. V prípade neoprávnenej fakturácie plnenia, ktoré nebolo zrealizované, bude uplatnená zmluvná pokuta vo výške 10% z celkovej fakturovanej sumy za príslušný kalendárny mesiac. Objednávateľ si bude takúto pokutu u poskytovateľa uplatňovať písomne. V tomto písomnom uplatnení objednávateľ špecifikuje dôvod a výpočet tejto pokuty. V prípade, ak zo strany objednávateľa prišlo k uplatneniu takejto pokuty, poskytovateľ je povinný doručiť objednávateľovi faktúru zníženú o príslušnú sumu.

**Článok 10**

* 1. Táto rámcová dohoda zaniká aj pred uplynutím doby uvedenej v článku 4:
	2. na základe dohody zmluvných strán,
	3. z dôvodu odstúpenia podľa odseku 10.3, 10.4 tohto článku,
	4. z dôvodu výpovede podľa odseku 10.5 tohto článku.
	5. Od tejto dohody možno písomne odstúpiť iba v prípadoch, ktoré ustanovuje táto dohoda, alebo zákon. Odstúpenie musí byť písomné a zaslané na adresu zmluvnej strany uvedenú v čl. 1 tejto dohody.
	6. Objednávateľ je oprávnený odstúpiť od tejto dohody v prípade podstatného porušenia tejto dohody v zmysle ods. 10.4., alebo opakovaných zistení nekvalitne vykonaných prác, za opakované zistenia sa považujú aspoň 2 zistenia vád a nedostatkov podľa článku 8 ods. 1 a 2.
	7. Prípadná zmena subdodávateľa musí byť vopred písomne oznámená objednávateľovi, inak to bude považované za podstatné porušenie tejto dohody a objednávateľ je oprávnený od tejto dohody odstúpiť.
	8. Túto dohodu je možné ukončiť aj písomnou výpoveďou ktorejkoľvek zmluvnej strany aj bez uvedenia dôvodu. Výpovedná lehota je trojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhej zmluvnej strane. Výpoveď tejto rámcovej dohody musí mať písomnú formu a musí byť doručená druhej zmluvnej strane, inak je neplatná.
	9. V prípade ukončenia platnosti dohody z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu plnenia dodanú ku dňu ukončenia platnosti dohody, a to vo výške vzájomne odsúhlaseného rozsahu poskytnutého plnenia ku dňu ukončenia platnosti dohody. Zmluvné strany sú si povinné poskytnúť maximálnu možnú súčinnosť na vyúčtovanie poskytnutého predmetu plnenia. Odovzdanie a odsúhlasenie časti poskytnutého ku dňu ukončenia platnosti dohody sa uskutoční formou preberacieho konania, na ktoré sa primerane použijú ustanovenia o preberacom konaní uvedené v Čl. 7.
	10. Ukončením platnosti tejto dohody zanikajú všetky práva a povinnosti zmluvných strán v nej zakotvené, okrem nárokov na úhradu už poskytnutého plnenia, záruky podľa č. 8 ods. 8.7., spôsobenej škody, nárokov na dovtedy uplatnené zmluvné, resp. zákonné sankcie a úroky.

**Článok 11**

11.1. Zmluvné strany pre účely tejto rámcovej dohody určujú kontaktné osoby zodpovedné za komunikáciu v súvislosti s touto rámcovou dohodou takto:

11.1.1. Objednávateľ:

meno:

telefón:

e-mail:

11.1.2. Poskytovateľ:

meno:

telefón:

e-mail:

* 1. Túto dohodu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní v znení neskorších predpisov.
	2. Akékoľvek zmeny a doplnenia tejto rámcovej dohody môžu byť vykonané len písomným
	a očíslovaným dodatkom k tejto rámcovej dohode po vzájomnej dohode všetkých zmluvných strán a podpísané oprávnenými osobami zmluvných strán. Uvedené sa netýka zmeny kontaktných osôb uvedených v odseku 1 tohto článku, ktoré môže príslušná zmluvná strana zmeniť svojim jednostranným úkonom doručeným v písomnej forme druhej zmluvnej strane.
	3. Dodatkami sa však obsah dohody nesmie dostať do rozporu so súťažnými podkladmi
	a ponukou predloženou úspešným uchádzačom.
	4. Akákoľvek korešpondencia zasielaná na základe tejto dohody sa v prípade jej neprevzatia druhou zmluvnou stranou považuje za doručenú dňom uloženia zásielky na pošte, pokiaľ táto bola zaslaná na adresu registrovaného sídla druhej zmluvnej strany.
	5. Táto dohoda nadobúda platnosť dňom jej podpísania všetkými zmluvnými stranami
	a účinnosť dňom nasledujúcim po dni jej zverejnenia na webovom sídle objednávateľa egov.trnava.sk.
	6. Táto dohoda je vyhotovená v šiestich rovnopisoch, z toho štyri obdrží objednávateľ a dve poskytovateľ.
	7. Zmluvné strany vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručné podpisy ich oprávnených zástupcov.

V Trnave, dňa .......................... V ........................, dňa ....................

Objednávateľ: Poskytovateľ:

.......................................... ..........................................

 JUDr. Peter Bročka, LL.M

 primátor